laion/Wikipedia-Exotic huggingface dataset:
সুনিতা (অভিনেত্রী)

সুনিতা হলেন একজন ভারতীয় অভিনেত্রী, যিনি ১৯৮৬ সাল হতে ১৯৯৬ সাল পর্যন্ত দক্ষিণ ভারতে নির্মিত চলচ্চিত্রে অভিনয়ের জন্য পরিচিত। তিনি কোদাই মাঝাই নামক চলচ্চিত্র অভিনয়ের মাধ্যমে চলচ্চিত্র জগতে প্রবেশ করেছিলেন; যেটি ১৯৮৬ সালে মুক্তি পেয়েছিল। এটি একটি তামিল চলচ্চিত্র যেটি পরিচালনা করেছিলেন মুক্তা এস. সুন্দর এবং সুর করেছিলেন ইলাইয়ারাজা। এই চলচ্চিত্রে তিনি রজনীকান্ত, প্রসাদ এবং লক্ষ্মীর মতো অভিনয়শিল্পীদের সাথে অভিনয় করার সুযোগ পেয়েছিলেন। অতঃপর তিনি পন্মানা সেলভান নামক একটি চলচ্চিত্রে অভিনয় করেছেন, যেটি পরিচালনা করেছেন বিজয়কান্ত পি. বসু; এই চলচ্চিত্রটি ১৯৮৯ সালে মুক্তি পেয়েছিল। একই বছর বিজয়কান্তের চলচ্চিত্র রাজনাদাই এবং বারাভু নালা উরাভু (১৯৯০) মুক্তি পেয়েছিল, দ্বিতীয়টি একটি পারিবারিক চলচ্চিত্র ছিল, যার জন্য পরিচালক বিশু সেরা গল্প লেখকের তামিলনাড়ু রাজ্য পুরস্কার পেয়েছিলেন। তিনি পঙ্গোনা নামে একটি চরিত্র অবলম্বনে নির্মিত, টিএন কান্না দ্বারা পরিচালিত চলচ্চিত্র, নেঞ্জা থট্টু সল্লু-তে অভিনয় করেছিলেন। তিনি ১৯৯০ সালে রাঘবেন্দ্র রাজকুমার অভিনীত এম এস রাজশেখর দ্বারা পরিচালিত অনুকুলকোবা গান্ডা নামক চলচ্চিত্রে অভিনয়ের মাধ্যমে কন্নড় চলচ্চিত্র জগতে প্রবেশ করেছিলেন। এই চলচ্চিত্রে তাঁর সাথে রাঘবেন্দ্র রাজকুমার, আরালিদা হুভুগালু অভিনয় করেছিলেন এবং এই চলচ্চিত্রটি শিবা রাজকুমার এবং শ্রীনাথ দ্বারা পরিচালিত। অতঃপর তিনি ফুকসাট্টে গেন্দা হোট্টে তুম্বা উন্দা নামক নাট্য চলচ্চিত্রে অভিনয় করেছেন, যেটি পরিচালনা করেছিলেন রাজ কিশোর। এই চলচ্চিত্রে তিনি টি অম্বরীশের সাথে অভিনয় করেছিলেন। পরবর্তীতে তিনি রোল কল রামকৃষ্ণ-তে অভিনয় করেছেন, যেটি পরিচালনা করেছিলেন বি রাম মূর্তি, প্রযোজনা করেছিলেন এস. আর. রাজেশ্বরী এবং সুর করেছিলেন উপেন্দ্র কুমার। এই চলচ্চিত্রে তিনি অনাথ নাগ এবং দেবরাজের সাথে অভিনয় করেছিলেন। তিনি মম্মুট্টী, মোহনলাল, জগদীশ, জয়রাম, সুরেশ গোপী, আম্বরীশ, অনন্ত নাগ, শিব রাজকুমার, রাঘবেন্দ্র রাজকুমার সহ আরও অনেক শীর্ষস্থানীয় ভারতীয় অভিনেতাদের সাথে জুটি বেঁধে অভিনয় করেছিলেন। সুনিতা মার্কিন যুক্তরাষ্ট্রে অবস্থিত নৃত্যাঞ্জলি স্কুল অফ ডান্স-এর শৈল্পিক পরিচালক এবং প্রতিষ্ঠাতা। তিনি গত দশ বছর ধরে দক্ষিণ ক্যারোলিনার সাংস্কৃতিক জীবনকে সমৃদ্ধ করেছেন, তাদের শিক্ষায় নিজেকে উৎসর্গ করে এবং শাস্ত্রীয় নৃত্য পরিবেশন করে। তিনি অন্ধ্র প্রদেশের বেনুগোপাল শিবরামকৃষ্ণণ এবং ভূবনের ঘরে জন্মগ্রহণ করেছিলেন। তিনি ১৯৯৬ সালে রাজের সাথে বিবাহ বন্ধনে আবদ্ধ হয়েছিলীন এবং ১৯৯৮ সালে শশাঙ্ক নামে তাঁদের একটি পুত্র জন্মগ্রহণ করেছিল। তিনি বর্তমানে পরিবার নিয়ে মার্কিন যুক্তরাষ্ট্রের দক্ষিণ ক্যারোলাইনা শহরে থাকেন। "Sunitha Raj's Nrithyanjali"। ২৮ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৭ আগস্ট ২০১২।  "সংরক্ষণাগারভুক্ত অনুলিপি"। ২০ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  ইন্টারনেট মুভি ডেটাবেজে সুনিতা (ইংরেজি)
জয়শ্রী তালপাদে

জয়শ্রী তালপাদে (জন্ম: ১৯৫৩) হলেন একজন মারাঠি অভিনেত্রী এবং নৃত্যশিল্পী, যিনি বলিউডের চলচ্চিত্রের পাশাপাশি এবং বেশ কিছু মারাঠি চলচ্চিত্রে কাজ করেন। জয়শ্রী তালপাদে ১৯৫৮ সালেগুঞ্জ উঠি শেহনাই-এ মাত্র ৫ বছর বয়সে অভিনয়ের মাধ্যমে তাঁর অভিনয় জীবন শুরু করেছিলেন। তিনি চলচ্চিত্রের আইটেম নৃত্য পরিবেশন করা শুরু করার মাধ্যমে জনপ্রিয়তা অর্জন করেছিলেন। তিনি একজন প্রশিক্ষিত কত্থক নৃত্যশিল্পী। অতঃপর তিনি সঙ্গীত সম্রাট তানসেন, জমিন কে তারে (১৯৬০) এবং পেয়ার কি পেয়াস (১৯৬১)-এর একজন শিশু শিল্পী হিসাবে কাজ করার মাধ্যমে সকলের নজর কেড়েছিলেন। তাঁর মতে, গোপী কিশান নামে একজন ব্যক্তি তাঁর নৃত্য দেখে তাঁর প্রশংসা করেছিলেন। তাঁর জীবনের প্রথম দিকে তিনি একজন ডাক্তার হতে চেয়েছিলেন, কিন্তু ভাগ্যের হস্তক্ষেপে তিনি চলচ্চিত্র পরিচালক অমিত বসুর চলচ্চিত্রে একজন নৃত্যশিল্পী হিসেবে কাজ করা শুরু করেছিলেন। তিনি অমিত বসু দ্বারা পরিচালিত ১৯৬৮ সালে মুক্তিপ্রাপ্ত অভিলাষা নামক চলচ্চিত্রে একজন নৃত্যশিল্পী হিসেবে কাজ করেছিলেন। নৃত্য পরিচালক হরমেন্দর তাঁকে এই চলচ্চিত্রে কাজ করার সুযোগ করে দিয়েছিলেন। এর পরে, তিনি ১৯৭০-এর দশক এবং ১৯৮০-এর দশকে ৫০০টিরও বেশি চলচ্চিত্রে একজন নৃত্যশিল্পী হিসেবে করেছিলেন। তিনি বেশ কয়েকটি চলচ্চিত্রে খলনায়িকা সুলভ-কমেডি এবং সহানুভূতিশীল চরিত্রে অভিনয় করেছেন। জয়শ্রী বাংলা, তামিল, তেলুগু, মালয়ালম, কন্নড়, মারওয়ারী, রাজস্থানী, ইংরেজি, সিন্ধি, আসামি, ভোজপুরি, ওড়িয়া, হরিয়ানি, গরিয়ালি, নেপালি, পাঞ্জাবি, মারাঠি এবং গুজরাতি সহ বেশ কয়েকটি ভারতীয় ভাষার চলচ্চিত্রে অভিনয় করেছেন। ২০১২ সালে গোয়ালিয়রের প্রত্যন্ত অঞ্চলে একটি গানের শুটিংয়ের সময় তাঁর সাথে ঘটে যাওয়া একটি ঘটনার উদ্ধৃতি দিয়ে জয়শ্রী বলেছিলেন যে: "আমরা কাওয়াল ভবানী কি (১৯৮১)-এর জন্য গোয়ালিয়রের এই প্রত্যন্ত স্থানে শুটিং করছিলাম। উক্ত চলচ্চিত্রে যোগিতা বালি কেন্দ্রীয় চরিত্রে অভিনয় করেছিলেন। শুটিংয়ের স্থলে আমি লক্ষ্য করলাম প্রচুর পুলিশকর্মী। কয়েকজন অফিসার আমার কাছে এসে বলেছিল যে আমি যেন শুটিং না করে বোম্বেতে চলে যাই। আমি পরক্ষণে জিজ্ঞাসা করলাম "কিন্তু কেন?", জবাব অফিসার বলেছিলেন "ম্যাডাম, আমরা খবর পেয়েছি যে এই অঞ্চলের ডাকাতরা আপনাকে অপহরণ করার পরিকল্পনা করছে। তারা আপনার সম্পর্কে বেশ উন্মাদ বলে আমাদের মনে হয়"। আমি অত্যন্ত বিস্মিত হয়েছিলাম! চারপাশে যোগিতা এবং নাজনীনের মতো সুন্দর মেয়েরা থাকতে আমাকেই কেন তারা লক্ষ্য করেছিল!" অতঃপর উক্ত গানটির শুটিং ফিল্ম সিটিতে করা হয়েছিল। তিনি সারা বিশ্বের মঞ্চে মোহাম্মদ রফি, মান্না দে, মুকেশ এবং আশা ভোঁসলের মত তারকাদের সাথে প্রদর্শন করেছেন। তিনি একজন শীর্ষস্থানীয় নারী হিসাবে মারাঠি চলচ্চিত্রের জন্য মহারাষ্ট্র রাজ্য সরকারের থেকে ২টি পুরস্কার, গুজরাত রাজ্য সরকারের থেকে ৩টি পুরস্কার, হায়দরাবাদ পুরস্কার, দিল্লি এবং মুম্বাইয়ের ৬টি লায়ন্স ক্লাব পুরস্কার পেয়েছেন। তিনি ভোজপুরি চলচ্চিত্র এবং গুজরাতি চলচ্চিত্রের জন্য আজীবন সম্মাননা পুরস্কার পেয়েছিলেন। "Interview with Jayshree T"। cineplot.com। ৬ মে ২০১২। সংগ্রহের তারিখ ৭ মে ২০১২।  Exponent of Kathak "Kasam Bhavani Ki(1981)"। ২৯ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  Gwalior incident on the sets of Kasam Bhavani Ki(1981) ইন্টারনেট মুভি ডেটাবেজে জয়শ্রী তালপাদে (ইংরেজি)
ভালোবাসা এক্সপ্রেস

ভালোবাসা এক্সপ্রেস (পূর্বনির্ধারিত নাম রেড – দ্য কালার অফ লাভ নামেও পরিচিত) হচ্ছে ২০১৪ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্র পরিচালনা করেছেন সাফি উদ্দিন সাফি এবং প্রযোজনা করেছেন আবুল কালাম। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও আহমেদ শরীফ, মিশা সওদাগর, আফজাল শরীফ, আব্দুল্লাহ সাকি, ডিজে সোহেলসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন। শাকিব খান - তুর্য খান অপু বিশ্বাস - বন্যা মির্জা মিম চৌধুরী - তামান্না আহমেদ শরীফ মিশা সওদাগর - শাফক্বাত মির্জা আফজাল শরীফ - কুতুব আব্দুল্লাহ সাকি ডিজে সোহেল জাদু আজাদ ২০১৩ সালের ডিসেম্বরে চলচ্চিত্রটির চিত্রায়ণ শুরু হয়। শুরুতে চলচ্চিত্রটির নাম ছিল রেড – দ্য কালার অব লাভ। পরে পরিচালক এর নাম পরিবর্তন করে ভালোবাসা এক্সপ্রেস রাখেন। চলচ্চিত্রটি ২০১৪ সালের ৯ মে অর্ধশতাধিক প্রেক্ষাগৃহে মুক্তি পায়। "অগ্নিপরীক্ষায় 'ভালবাসা এক্সপ্রেস'"। মানবজমিন। ২০২০-০৫-১১ তারিখে মূল থেকে আর্কাইভ করা। সংগ্রহের তারিখ ২০২০-০৩-৩০।  Times, The Dhaka। "৯ মে মুক্তিপাচ্ছে শাকিব-অপুর নতুন ছবি 'ভালোবাসা এক্সপ্রেস'"। The Dhaka Times (ইংরেজি ভাষায়)। সংগ্রহের তারিখ ২০২০-০৩-৩০।  "আগামীকাল মুক্তি পাচ্ছে ভালোবাসা এক্সপ্রেস"। সমকাল। ৮ মে ২০২০। ৯ মে ২০২০ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২০।  "মিম চৌধুরী : আকাশছোঁয়া স্বপ্ন যার"। যুগান্তর। সংগ্রহের তারিখ ২০২০-০৩-৩০।  "এবার অপুর ভালোবাসা এক্সপ্রেস"। প্রথম আলো। সংগ্রহের তারিখ ২০২০-০৩-৩০।  "বিরক্ত শাকিব"। প্রথম আলো। সংগ্রহের তারিখ ২০২০-০৩-৩০।  "শুক্রবার অপুর ভালোবাসা এক্সপ্রেস"। banglanews24.com (ইংরেজি ভাষায়)। সংগ্রহের তারিখ ২০২০-০৩-৩০।  "সারা দেশেই 'ভালোবাসা এক্সপ্রেস'"। risingbd.com। ২০১৪-০৫-০৮। সংগ্রহের তারিখ ২০২০-০৩-৩০।  "Bhalobasha Express hits the cinemas"। ঢাকা ট্রিবিউন। ৯ মে ২০১৪। সংগ্রহের তারিখ ৩০ মার্চ ২০২০।  বাংলা মুভি ডেটাবেজে ভালোবাসা এক্সপ্রেস
ভেগা টামোটিয়া

ভেগা টামোটিয়া (জন্ম: ১৯ই মে ১৯৮৫) হলেন একজন ভারতীয় চলচ্চিত্র অভিনেত্রী এবং মডেল, তিনি তামিল, হিন্দি এবং তেলুগু চলচ্চিত্রে অভিনয় করে থাকেন। তিনি সরোজা নামক চলচ্চিত্রে সরোজা চরিত্রে অভিনয়ের মাধ্যমে সকলের নজর কেড়েছিলেন। এই চলচ্চিত্রে অভিনয়ের উদ্দেশ্য নিয়ে ভেগা এর পূর্বে ব্রডওয়ে ড্রামা দলের হয়ে অভিনয় করেছিলেন এবং মঞ্চ নাটকে অভিনয়ের অভিজ্ঞতা অর্জন করেছিলেন। ভেগা টামোটিয়া ১৯৮৫ সালের ৭ই মে তারিখে ভারতের ছত্তিশগড়ে জন্মগ্রহণ করেছিলেন, তবে তিনি অস্ট্রেলিয়ার সিডনিতে তাঁর শৈশব অতিবাহিত করেছেন। তিনি নিউ সাউথ ওয়েলস বিশ্ববিদ্যালয় থেকে অর্থনীতি বিভাগে পড়াশোনা শেষ করেন এবং তারপরে একটি এক্সচেঞ্জ প্রোগ্রামের অংশ হিসাবে ইন্ডিয়ান ইনস্টিটিউট অফ ম্যানেজমেন্ট বেঙ্গালুরুতে যোগ দেন। মঞ্চ নাটক এবং অভিনয়ের প্রতি আগ্রহী হয়ে, ভেগা তাঁর শৈশব এবং স্কুল জীবন জুড়ে মঞ্চ নাটকগুলোতে অংশ নিয়েছিলেন। পড়াশোনা শেষ করার পরে, তিনি মুম্বইয়ে পেশাদার মঞ্চ নাটকের পথ অনুসরণ করেছিলেন, যেখানে তাঁর স্বানন্দ কিরকিরের সাথে দেখা হয়েছিল, যিনি তাঁকে হিন্দি সঙ্গীত ভিত্তিক চলচ্চিত্র আও সাথি স্বপ্ন দেখে-তে কেন্দ্রীয় নারী চরিত্রে অভিনয়ের প্রস্তাব দিয়েছিলেন। এই চলচ্চিত্রে অভিনয়ের জন্য তিনি বাকী অভিনয়শিল্পীদের সাথে এমইটিএ (মহীন্দ্র এক্সেলেন্স ইন থিয়েটার অ্যাওয়ার্ড) ২০০৯-এর সেরা অন্তর্ভুক্তির জন্য মঞ্চ নাটক পুরস্কার লাভ করেছিলেন। এরপরে, তিনি ভেঙ্কট প্রভু এবং টি. শিব দ্বারা পরিচালিত এবং প্রযোজিত ২০০৮ সালে মুক্তিপ্রাপ্ত তামিল চলচ্চিত্র সরোজা-এ অভিনয় করার অডিশন দিতে গিয়েছিলেন। তাঁর অভিনয় এবং দৃষ্টিভঙ্গি দেখে মুগ্ধ হয়ে তাঁরা তৎক্ষণাৎ তাঁকে কেন্দ্রীয় চরিত্র সরোজায় অভিনয় করার জন্য নির্বাচন করার সিদ্ধান্ত গ্রহণ করেছিলেন। এই চলচ্চিত্রে অভিনয়ের মাধ্যমেই তিনি ভারতীয় চলচ্চিত্র জগতে অভিষেক করেছিলেন। এই চলচ্চিত্রটি সমালোচকদের দ্বারা প্রশংসিত হয়েছিল এবং বক্স অফিসে বেশ সফলতা অর্জন করেছিল। সমালোচকরা দাবি করেছিলেন যে ভেগার অভিনয়টি এই চলচ্চিত্রের জন্য "উপযুক্ত" ছিল। পরবর্তীকালে তিনি চলচ্চিত্র নির্মাতা শশীকুমার দ্বারা পসঙ্গ নামক চলচ্চিত্রে অভিনয় করার জন্য প্রস্তাব পেয়েছিলেন। শিশুদের উপর ভিত্তি করে নির্মিত এই চলচ্চিত্রটি মুক্তি পাওয়ার পরে সমালোচকদের দ্বারা এটিকে একটি "সেরা শিল্পকর্ম" হিসাবে বর্ণনা করা হয়েছিল এবং এটি উল্লেখযোগ্য আঞ্চলিক পুরস্কারগুলোর পাশাপাশি দুটি জাতীয় চলচ্চিত্র পুরস্কার লাভ করেছিল। একজন তরুণ গ্রাম কিন্ডারগার্টেন শিক্ষক হিসাবে ভেগার অভিনয়ও ইতিবাচক সমালোচনা পেয়েছিল, সমালোচকেরা তাঁকে "দুর্দান্ত" হিসাবে অভিহিত করেছিলেন, যদিও তাঁর দাবি ছিল যে এই ভূমিকা তাঁর বাস্তব জীবন থেকে সম্পূর্ণ ভিন্নতর। "সংরক্ষণাগারভুক্ত অনুলিপি"। ১৩ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  "META 2009 Winners"। META। ১২ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০০৯।  "Movie Review:Saroja"। Sify.com। সংগ্রহের তারিখ ১৩ জুলাই ২০১২।  "Review: Saroja"। Rediff.com। সংগ্রহের তারিখ ১৩ জুলাই ২০১২।  "Winning streak"। The Hindu। Chennai, India। ১৫ মে ২০০৯। ১১ জুন ২০০৯ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  "Movie Review:Pasanga"। Sify.com। ২৬ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১২।  "Pasanga is delightful – Rediff.com Movies"। Movies.rediff.com। ১ মে ২০০৯। সংগ্রহের তারিখ ১৩ জুলাই ২০১২।  ইন্টারনেট মুভি ডেটাবেজে ভেগা টামোটিয়া (ইংরেজি) অফিসিয়াল টুইটার অফিসিয়াল ফেসবুক পৃষ্ঠা ইউটিউবে ভেগা টামোটিয়ার চ্যানেল
বি. ভি.রামমূর্তি

বি. ভি. রামমূর্তি (১৪.১০.১৯৩৩ - ২৩.০৩.২০০৪) ব্যাঙ্গালোরের একজন ভারতীয় কার্টুনিস্ট ছিলেন। তাঁর নিয়মিত কার্টুনগুলি কর্ণাটক থেকে ডেকান হেরাল্ড, প্রজাবনী, ময়ুরা এবং সুধার মতো পত্রিকায় প্রকাশিত হয়েছিল। মিঃ সিটিজেন শিরোনামের কার্টুন কলামটি সংবাদপত্রের পাঠকদের কাছে জনপ্রিয় হয়েছিল। এই কার্টুনিস্ট একটি সাধারণ মানুষের সমস্যাগুলি এবং ৩৩ বছরেরও বেশি সময় ধরে চলমান রাজনৈতিক বিকাশের বিষয়টি তুলে ধরার চেষ্টা করেছিলেন। ২০০৪ সালে তাঁর মৃত্যুর আগ পর্যন্ত তিনি ভারতীয় ব্যঙ্গচিত্র অংকনকারী ইনস্টিটিউটের প্রথম চেয়ারপারসন ছিলেন।[১] ওয়েব্যাক মেশিনে আর্কাইভকৃত ২৮ এপ্রিল ২০২০ তারিখে ভারতীয় কার্টুন গ্যালারিতে ভারতীয় কার্টুনিস্ট ইনস্টিটিউট আয়োজিত রামমূর্তির কার্টুনের প্রদর্শনী। Cartoon Collection Tributes while Remembering Ramamurthy An exhibition of Cartoons by B. V. Ramamurthy ওয়েব্যাক মেশিনে আর্কাইভকৃত ২৯ মার্চ ২০২০ তারিখে MyBangalore.com : June 30, 2012 What's New 2017 ওয়েব্যাক মেশিনে আর্কাইভকৃত ২৯ মার্চ ২০২০ তারিখে BestCartoons.net : Personal Exhibition Events in Bengaluru Today The Hindu / February 3, 2017
প্রাচী তেহলান

প্রাচী তেহলান (জন্ম: ২রা অক্টোবর ১৯৯৩) হলেন একটি ভারতীয় নেটবল এবং বাস্কেটবল খেলোয়াড় এবং একজন অভিনেত্রী। প্রাচী ভারতীয় নেটবল দলের সাবেক অধিনায়ক, যিনি ২০১০ সালের কমনওয়েলথ গেমস এবং ২০১০-১১-এ অন্যান্য বড় এশিয়ান চ্যাম্পিয়নশিপে ভারতের প্রতিনিধিত্ব করেছিলেন। তার অধিনায়কত্বে, ভারতীয় দল ২০১১ দক্ষিণ এশীয় বীচ গেমসে প্রথম পদক জয়লাভ করেছিল। দ্য টাইমস অফ ইন্ডিয়া তাকে "কোর্টের কুইন" উপাধি এবং ইন্ডিয়ান এক্সপ্রেস তাকে "লাস অফ দ্য রিং" উপাধি দিয়েছিল। তিনি ২০১১ সাল হতে ২০১৭ সাল পর্যন্ত তিনি নেটবল ডেভলপমেন্ট ট্রাস্ট ইন্ডিয়ার মুখপাত্র হিসেবে কাজ করেছেন। তিনি ২০১৬ সালের জানুয়ারি মাসে স্টার প্লাসে প্রচারিত টেলিভিশন ধারাবাহিক দিয়া অর বাতি হাম-এ অভিনয়ের মাধ্যমে অভিনয় জগতে পদার্পণ করেন। তিনি ২০১৭ সালে মুক্তিপ্রাপ্ত পাঞ্জাবি চলচ্চিত্র অর্জন-এ রোশন প্রিন্সের বিপরীতে নিম্মী চরিত্রে অভিনয়ের মাধ্যমে চলচ্চিত্র জগতে তাঁর অভিষেক হয়; এই চলচ্চিত্রটি মন্দীপ সিং পরিচালনা করেছেন। প্রাচী তেহলান দিল্লির মন্টফোর্ট সিনিয়র সেকেন্ডারি স্কুল নামে একটি অনুহিত খ্রিস্টান সংখ্যালঘু বিদ্যালয় থেকে তাঁর স্কুল জীবনের পড়াশোনা সম্পন্ন করেছিলেন। তিনি দিল্লির জিসাস অ্যান্ড মেরি কলেজ থেকে বি.কম (অনার্স) বিষয়ে স্নাতক এবং গাজিয়াবাদের ইনস্টিটিউট অফ ম্যানেজমেন্ট টেকনোলজি থেকে মার্কেটিং ম্যানেজমেন্ট বিভাগ হতে পিজি ডিপ্লোমা অর্জন করেছেন। তিনি দিল্লির জিজিএসআইপি বিশ্ববিদ্যালয় এবং মহারাজা অগ্রসেনসেন ইনস্টিটিউট অফ ম্যানেজমেন্ট স্টাডিজ-এ ভর্তি হয়েছিলেন; যেখান থেকে তিনি বিজনেস অ্যাডমিনিস্ট্রেশন (এইচআর এবং মার্কেটিং) বিষয়ে স্নাতকোত্তর শেষ করেছেন। তিনি সিঙ্গাপুরের ডেভলপমেন্ট ব্যাংক ডেলয়েট, অ্যাকসেন্টার এবং ১৮০০স্পোর্টস.কমের বিভিন্ন প্রকল্পে কাজ করেছেন। তিনি জম্মু ও কাশ্মীরের যুবকদের প্রশিক্ষণ ও কর্মসংস্থানের জন্য দিল্লির আওতাধীন জাতীয় দক্ষতা উন্নয়ন কাউন্সিল ইউডিএএএন নামে একটি প্রকল্পে অবদান রাখছেন। প্রাচী তেহলান স্কুলে থাকাকালীন জাতীয় পর্যায়ে বাস্কেটবল খেলার মাধ্যমে তার ক্রীড়া জীবন শুরু করেছিলেন। ২০০৪ সালে ওড়িশার কটক শহরে তিন বার ভারতীয় দলে অংশ নিতে তাকে নির্বাচন করা হয়েছিল। শশী সুমিত প্রোডাকশন তার সাথে কাছে একটি অভিনয়ের প্রস্তাব নিয়ে এসেছিলেন এবং ২০১৬ সালের জানুয়ারি মাসে স্টার প্লাস চ্যানেলে সর্বাধিক জনপ্রিয় টেলিভিশন ধারাবাহিক দিয়া অর বাতি হাম-এ পার্শ্ব চরিত্রের অভিনয়ের মাধ্যমে টেলিভিশন জগতে অভিষেক করেছেন। উক্ত ধারাবাহিকে তার চরিত্রের জন তিনি ১৫ কেজি (৩৩ পাউন্ড) অর্জন হ্রাস করেছিলেন। ভারতের নেটবল এবং বাস্কেটবলের মহিলা খেলোয়াড়দের জন্য সুযোগ ও স্পনসরের অভাবের তাঁর খেলাধুলার ক্যারিয়ার আটকে ছিল, এজন্যই তিনি অভিনয় জগতে প্রবেশ করেছিলেন। "Prachi Tehlan on women in sports"। Femina। ১২ মে ২০১৬।  "Netball captain-turned- actress asked to lose 15 kilos for her show"। Times of India। ২৮ জানুয়ারি ২০১৬।  "Diya Aur Baati star Prachi Tehlan: JMC girls represent true women power"। The Times of India। ৯ নভেম্বর ২০১৭।  "Netball captain-turned- actress asked to lose 15 kilos for her show"। Times of India। সংগ্রহের তারিখ ২৮ জানুয়ারি ২০১৬।  "Prachi Tehlan excited to shoot in Rann of Kutch"। Times of India। ২ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৮।  প্রচি তেহলান জীবনী ওয়েব্যাক মেশিনে আর্কাইভকৃত ১৩ মে ২০২০ তারিখে সরকারী ওয়েবসাইট ওয়েব্যাক মেশিনে আর্কাইভকৃত ৩১ অক্টোবর ২০২০ তারিখে ইন্টারনেট মুভি ডেটাবেজে প্রাচী তেহলান (ইংরেজি)
গেহনা বসিস্থ

বন্দনা তিওয়ারি (জন্ম: ১৬ই জুন ১৯৯৩; তাঁর মঞ্চ নাম গেহনা বসিস্থ নামে সুপরিচিত) হলেন একজন ভারতীয় অভিনেত্রী, মডেল এবং টেলিভিশন উপস্থাপিকা। একজন মডেল হিসাবে বেশ কয়েকটি প্রতিষ্ঠানের জন্য কাজ করার পরে, একটি অনলাইন প্রতিযোগিতা মিস এশিয়া বিকিনি জয়লাভ করার মাধ্যমে তিনি একজন মডেল হিসেবে অভিষেক করেছিলেন। তিনি এপর্যন্ত ৭০টিরও বেশি বিজ্ঞাপনে মডেল হিসেবে অভিনয় করেছেন। পরে তিনি ফিল্মি দুনিয়া নামে একটি চলচ্চিত্রের কেন্দ্রীয় চরিত্রে অভিনয় করার মাধ্যমে চলচ্চিত্র জগতে প্রবেশ করেছিলেন। এছাড়াও তিনি বেশ কিছু তেলুগু চলচ্চিত্রে অভিনয় করেছিলেন, যেখানে তিনি প্রায় সকল চলচ্চিত্রের কেন্দ্রীয় চরিত্রে অভিনয় করেছেন। এছাড়াও, তিনি এএলটিবালাজীর গান্দি বাতের ৩য় আসরের একটি পর্বে কাজ করেছেন। গেহনা বসিস্থ ভারতের ছত্তিশগড়ের চিরিমিরির একটি ধর্মীয় ব্রাহ্মণ পরিবারে জন্মগ্রহণ করেছেন। তাঁর মা সীতা তিওয়ারী একজন গৃহিণী এবং তাঁর বাবা রবীন্দ্র তিওয়ারী একজন শিক্ষা কর্মকর্তা ছিলেন। তাঁর এক ছোট বোন নম্রতা এবং দুই ছোট ভাই বেদন্ত এবং সঙ্কল্প তিওয়ারী রয়েছে। তার ঠাকুমা অরেরা কনভেন্ট স্কুলের অবসরপ্রাপ্ত অধ্যক্ষ ছিলেন। তার আসল নাম বন্দনা তিওয়ারী এবং মডেলিং জগতে প্রবেশের পরে তিনি নিজের নাম পরিবর্তন করে গেহনা বসিস্থ রাখেন। তার বন্ধুরা তাকে জিন্দেগী নামে ডেকে থাকে। গেহনা বসিস্থ ভারতের ছত্তিসগড়ের চিরমিরির এবং মধ্য প্রদেশের ভোপালের স্কুল থেকে তার স্কুল জীবনের পড়াশোনা সম্পন্ন করেছেন। পরে তিনি ভোপালের অল সান্টস কলেজ অফ টেকনোলজি থেকে কম্পিউটার সায়েন্সে ইঞ্জিনিয়ারিং ডিগ্রি অর্জন করেছেন। তিনি প্রথম একজন টেলিভিশন ব্যক্তিত্ব শাহরিয়ার খান দ্বারা মডেলিংয়ের সাথে পরিচিত হয়েছিলেন, তার পর তিনি মন্টি কার্লো প্রতিষ্ঠানের জন্য তার প্রথম মডেলিংয়ের বিজ্ঞাপন পেয়েছিলেন, তারপরে তিনি একজন মডেল হিসাবে বেশ কয়েকটি বিজ্ঞাপনে কাজ করেছিলেন। পরে তিনি ফিলিপস এরিনা, শেভ্রোলেট ক্রুজ গাড়ি, ড্রিমস্টোন জহরত, পলকের শাড়ি'এবং আরও বেশ কয়েকটি আন্তর্জাতিক ব্র্যান্ডের মডেল হিসাবে কাজ করেছিলেন। এ পর্যন্ত তিনি প্রায় ৭০টির অধিক বিজ্ঞাপনে কাজ করেছিলেন। ২০১২ সালে আয়োজিত মিস এশিয়া বিকিনি প্রতিযোগিতা জয়লাভ করার পর গেহনা বসিস্থ সকলের নজরে এসেছিলেন, যেখানে তিনি হাজার হাজার প্রতিযোগীদের হারিয়েছিলেন। তিনি উক্ত অনলাইন প্রতিযোগিতায় সর্বাধিক সংখ্যক ভোট পেয়েছিলেন এবং ভারতের প্রতিনিধিত্ব করে বিকিনি মডেল হিসাবে নির্বাচিত হয়েছিলেন। https://www.cinetalkers.com/gehana-vasisth-biography-wiki-age-height-instagram-movies-wallpapers/ "Gehana Vasisth rocks Tollywood"। Rediff। ২ ডিসেম্বর ২০১২। ১৪ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৪।  "Gehana Vasisth"। TOI। সংগ্রহের তারিখ ২২ সেপ্টেম্বর ২০১৪।  Flynn Remedios। "Mallika Sherawat plays Dirty Politics with Gehana Vasisth"। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৪।  "Lewd promises from Gehana"। Deccan Herald। সংগ্রহের তারিখ ২২ সেপ্টেম্বর ২০১৪।  "Gehana Vasisth @ Ms Bikini Asia contest"। ১২ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৪।  "Gehana Vasisth"। YouTube। সংগ্রহের তারিখ ২২ সেপ্টেম্বর ২০১৪।  ইন্টারনেট মুভি ডেটাবেজে গেহনা বসিস্থ (ইংরেজি) বলিউড হাঙ্গামায় গেহনা বসিস্থ (ইংরেজি) টুইটারে গেহনা বসিস্থ
এল. বিজয়লক্ষ্মী

এল বিজয়লক্ষ্মী (তামিল: தமிழ்: எல்। விஜயலட்சுமி) হলেন একজন ভারতীয় চলচ্চিত্র অভিনেত্রী এবং শাস্ত্রীয় নৃত্যশিল্পী, যিনি ১৯৬০-এর দশকে এবং ১৯৭০-এর দশকে বেশ জনপ্রিয় একজন ব্যক্তিত্ব ছিলেন। তিনি মালয়ালম, তামিল, কন্নড়, তেলুগু এবং হিন্দি ভাষার বেশ কয়েকটি চলচ্চিত্রে অভিনয় করেছেন। তার প্রথম চলচ্চিত্রটি ছিল মরুমকল; যেটি ১৯৫২ সালে মুক্তি পেয়েছিল। এল. বিজয়লক্ষ্মী তৎকালীন ব্রিটিশ ভারতের তিরুনেলবেলির এরনাকুলামে জন্মগ্রহণ করেছেন এবং সেখানেই তিনি তার শৈশব অতিবাহিত করেছেন। তারপরে তাঁর পরিবারের সাথে পুনেতে চলে যায়। সেখানে থাকাকালীন ছয় বছরে, বিজয়লক্ষ্মী দক্ষিণ ভারতীয় সংস্থায় বৈজয়ন্তীমালা, ললিতা এবং পদ্মিনীর নৃত্য দেখে বেশ অনুপ্রাণিত হয়েছিলেন এবং তাঁর বাড়ির পিছনের উঠোনে নাচের অনুশীলন শুরু করেছিলেন। বিজয়লক্ষ্মীর বাবা তার নাচের প্রতিভা লক্ষ্য করেছিলেন এবং একজন পরামর্শদাতা হিসাবে তাকে সুকুমারা পিলাইয়ের কাছে নৃত্য শিক্ষা লাভ করতে প্রেরণ করেছিলেন। বিজয়লক্ষ্মীর অন্ধ্র প্রদেশের একটি মন্দিরে মাত্র নয় বছর বয়সে প্রথম অভিনয় শুরু করেছিলেন। অতঃপর বিজয়লক্ষ্মীর উন্নত নাচ প্রশিক্ষণের প্রয়োজন হওয়ায় তারা পুনে থেকে মাদ্রাজ (বর্তমানে চেন্নাই) চলে আসেন, যেখানে তিনি ভরতনাট্যম নৃত্যের শিক্ষা লাভ করেছিলেন। তারা দক্ষিণ ভারতের মাইলাপুরের মাদা স্ট্রিটে বসবাস করতেন এবং সেখানে বিজালক্ষ্মী কমলার পরামর্শদাতা ছিলেন। তারপরে, দুর্ঘটনাক্রমে কপালিশ্বরর মন্দিরের নিকটে হাঁটতে গিয়ে বিজয়লক্ষ্মী কে. জে. সরসার সাথে দেখা করেছিলেন, যিনি তাকে নাচের শিক্ষক বজুভুর রামাইয়া পিলাইয়ের কাছে পাঠিয়েছিলেন। ইভি সরোজাও ছিলেন বজুভুর রামাইয়ার শিক্ষার্থী। দশ মাস পরে, ১৯৫৫ সালের ২৮শে অক্টোবর তারিখে বিজয়লক্ষ্মীর সাংস্কৃতিক সংগঠন রসিকা রাজ্যসভায় আত্মপ্রকাশ ঘটে। বিজয়লক্ষ্মী কোনও ধনী পরিবারের অন্তর্ভুক্ত ছিলেন না। তিন ঘন্টার নৃত্য পরিবেশনের জন্য তাঁর কেবল একটি পোশাক ছিল। তাঁর পরিবার দর্শকদের আপ্যায়ন হিসেবে চায়ের চেয়ে বেশি কিছু প্রস্তাব করতে পারেনি এবং দর্শকদের জন্য কোনও মুদ্রিত আমন্ত্রণপত্রও তৈরি করতে পারেনি। এই অসুবিধাগুলো থাকা সত্ত্বেও, তারা তাদের আয়োজিত সংগীতানুষ্ঠানটি ভালভাবে সম্পন্ন করতে পেড়েছিল। বিজয়লক্ষ্মীকে ক্লাসিকাল শিল্পী ই. কৃষ্ণা আইয়ার পরিচয় করিয়ে দিয়েছিলেন; যেখানে চলচ্চিত্রকার ভি. শান্তরাম এবং অভিনয়শিল্পী কমলা লক্ষ্মণনের মতো ব্যক্তিবর্গ উপস্থিত ছিলেন। তার আত্মপ্রকাশের পরে বিজয়লক্ষ্মীকে চারটি সাংস্কৃতিক সংগঠনের (সভা) সাথে কাজ করার প্রস্তাব দেওয়া হয়েছিল। তবে, তার শিক্ষক পরামর্শ দিয়েছেন যে, তিনি টি. কে. স্বামীনাথ পিল্লির সাথে প্রশিক্ষণের মাধ্যমে তার নাচের দক্ষতা বাড়িয়ে তুলতে পারবেন। বিয়ের পর এল. বিজয়লক্ষ্মী বারাণসীর হিন্দু বিশ্ববিদ্যালয় থেকে ম্যাট্রিক এবং মাদ্রাজ বিশ্ববিদ্যালয় হতে বিএসসি সম্পন্ন করেছেন। সময়ের সাথে সাথে তিনি ম্যানিলা থেকে ভার্জিনিয়ার ব্ল্যাকসবার্গে চলে আসেন। L. Vijayalakshmi Internet Movie Database website. L Vijayalakshmi Malayalachalachithram.com Accessed 29 March 2015. Vijayalakshmi Malayalasangeetham.info 26 January 2009 Accessed 29 March 2015. Krishnamachari S. Interview with L Vijayalakshmi "The Hindu" 5 February 2015. Accessed 18 December 2015. ইন্টারনেট মুভি ডেটাবেজে এল. বিজয়লক্ষ্মী (ইংরেজি)
তাপ্পান জী সেতু (২০১৭–বর্তমান)

তাপ্পান জী সেতু হ'ল মার্কিন যুক্তরাষ্ট্রের নিউ ইয়র্ক রাজ্যের ট্যারিটাউন এবং নাইক মাঝে হাডসন নদীর উপর বিস্তৃত একটি যমজ তার সংযুক্ত সেতু । নিউ ইয়র্কের প্রাক্তন গভর্নর মারিও কুওমোর নামে আনুষ্ঠানিকভাবে সেতুটির নামকরণ করা হয় গভর্নর মারিও এম কিউমো ব্রিজ। এটি মূল দক্ষিণে অবস্থিত মূল তাপ্পান জী সেতুটি প্রতিস্থাপনের জন্য নির্মিত হয়। নতুন সেতুর উত্তরদিকের স্প্যানটি নিউ ইয়র্ক স্টেট থ্রুওয়ে, ইন্টারস্টেট ৮৭ (আই-৮৭) এবং আই-২৮৭-এর উত্তর এবং পশ্চিমদিকগামী গাড়ি বহন করে। এটি সাইকেল এবং পথচারীদের জন্য পৃথক একটি পথও বহন করে। দক্ষিণ স্প্যানটি দক্ষিণগামী এবং পূর্ব দিকগামী যানবাহন বহন করে। মূল সেতুটি প্রতিস্থাপনের প্রক্রিয়াটি ২০১২ সালে শুরু হয় এবং তাপ্পান জী কনস্ট্রাক্টররা ২০১৩ সালে নতুন স্প্যানগুলির নির্মাণকাজ শুরু করে। বাম কোস্ট লিফটার (বিশ্বের বৃহত্তম ক্রেনগুলির মধ্যে একটি) সেতুটি নির্মাণে সহায়ক ভূমিকা পালন করে। উত্তর স্প্যানটি ২৬ ই আগস্ট, ২০১৭ সালে আনুষ্ঠানিকভাবে পশ্চিমমুখী ট্র্যাফিকের জন্য উন্মুক্ত হয়এবং পূর্ব দিকের ট্র্যাফিক অস্থায়ীভাবে ৬ অক্টোবর, ২০১৭ সালে উত্তর স্প্যানটি ব্যবহার করা শুরু করে। তপন জি কনস্ট্রাক্টররা এর পরে পুরানো সেতুটি ভেঙে ফেলা শুরু করে। দক্ষিণ স্প্যানের উদ্বোধনী অনুষ্ঠানটি ৮ ই সেপ্টেম্বর ২০১৮ সালে অনুষ্ঠিত হয় এবং তিন দিন পরে যানবাহন নতুন স্প্যানটি ব্যবহার শুরু করে। সেতুর অফিসিয়াল নামটি ঘোষণার পর থেকেই বিতর্কিত। একটি আর্জি এবং প্রস্তাবিত আইন সেতুটির সাথে মারিও কুওমোর নাম সংযুক্ত করার বিরোধিতা করে। "About the Project"। The New NY Bridge। New York State Thruway Authority। ২০১৩। জানুয়ারি ১১, ২০১৪ তারিখে মূল থেকে আর্কাইভ করা। সংগ্রহের তারিখ অক্টোবর ৪, ২০১৩।  "Design Features"। The New NY Bridge। New York State Thruway Authority। সংগ্রহের তারিখ ডিসেম্বর ৯, ২০১৭।  উদ্ধৃতি ত্রুটি: <ref> ট্যাগ বৈধ নয়; News12-Opening-2017 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; NYS Thruway Tolls নামের সূত্রটির জন্য কোন লেখা প্রদান করা হয়নি